Ukrainaning An-2 samolyoti Ginnesning Rekordlar kitobiga kiritildi

Ukrainaning An-2 yengil motorli samolyoti Ginnesning Rekordlar kitobiga 60 yildan ko‘proq vaqt davomida chiqarilayotgan yagona aviamashina sifatida kiritildi, deb yozadi “Korrespondent.net” “Antonov” kompaniyasi Twitter’iga tayanib.

An-2, butun aviatsiya tarixida eng ko‘p ishlab chiqarilgan bir motorli biplan dunyoning 26 mamlakatiga eksport qilingan. U ko‘plab mamlakatlarning harbiy-havo kuchlari tarkibida mavjud, shuningdek, qishloq xo‘jaligi, sport, transport va yo‘lovchi samolyoti sifatida ishlatiladi.
U yengil transport samolyotlari kategoriyasiga tegishli. An-2 sobiq ittifoqda, Polshada ishlab chiqarilgan, hozirda Xitoyda ham chiqarilmoqda. Jami 18 ming dona texnika yasalgan.